कक्राझार जिल्लानि गसाइगाव बिसायख’थि बिबानगिरिनि सिङाव थानाय 28 नं गसाइगाव आरो 29 नं सोनाब कक्राझार बिधान सभा बियाबनि मोननै ष्ट्रं रुमखौ नायदिंहैनो मंगलबारखालि गसाइगाव सहैयो बिटिआरनि एडिजिपि एलआर बिष्णयआ। फैगौ 2 मेआव जानो गोनां भट साननायआव जाहाथे जेबो बेले-बेजे थासारि नुजाथिया बेनि थाखाय एडिजिपि बिष्णय बिथाङा कक्राझार जिल्ला एसपि राकेश रोसनजों लोगोसेयै गसाइगाव महकुमानि मावख’नि लांगोनायाव फसंनाय ष्ट्रं रुमआव मोनथाम खोलोबनि रैखाथिनि बिथिंफोरखौ नायदिङो।